Document ID: 32003R2285

Padomes Regula (EK) Nr. 2285/2003
(2003. gada 22. decembris)
par grozījumiem Regulā (EK) Nr. 1255/96, kas uz laiku atliek autonomo kopējā muitas tarifa nodokli atsevišķiem rūpniecības, lauksaimniecības un zvejniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 26. pantu,
ņemot vērā Komisijas priekšlikumu,
tā kā:
(1) Kopienas interesēs ir daļēji vai pilnīgi atlikt autonomo kopējā muitas tarifa nodokli vairākiem jauniem produktiem, kas nav uzskaitīti Padomes 1996. gada 27. jūnija Regulā (EK) Nr. 1255/96, kas uz laiku atliek autonomo kopējā muitas tarifa nodokli atsevišķiem rūpniecības, lauksaimniecības un zvejniecības produktiem [1].
(2) Produkti, kuriem saglabāt autonomo kopējā muitas tarifa nodokli vairs nav Kopienas interesēs vai kuru apraksts ir jāmaina, ņemot vērā tehnikas attīstību, ir jāsvītro no minētās regulas pielikumā esošā saraksta.
(3) Produkti, kuru apraksts ir jāmaina, ir jāuzskata par jauniem produktiem.
(4) Ievērojot lielo grozījumu skaitu, kas stājas spēkā 2004. gada 1. janvārī, Regulas (EK) Nr. 1255/96 pielikums ir jāmaina pret pilnīgi jaunu versiju, kas stājas spēkā no norādītā datuma, lai padarītu to lietotājam labāk saprotamu.
(5) Lai ņemtu vērā Eiropas Kopienas paplašināšanos 2004. gada 1. maijā, Regulas (EK) Nr. 1255/96 pielikumam no minētās dienas būs jāpievieno jauni produkti.
(6) Atbilstīgi jāgroza Regula (EK) Nr. 1255/96.
(7) Ņemot vērā šīs regulas saimniecisko nozīmi, jāizmanto steidzamības princips, kas paredzēts Līgumam par Eiropas Savienību un Eiropas Kopienu dibināšanas līgumiem pievienotā Protokola par valstu parlamentu lomu Eiropas Savienībā I.3 punktā.
(8) Tā kā šī regula ir jāpiemēro no 2004. gada 1. janvāra, tai jāstājas spēkā tūlīt,
IR PIEŅĒMUSI ŠO REGULU.
1. pants
Regulas (EK) Nr. 1255/96 pielikumu aizstāj ar šīs regulas pielikuma tekstu.
2. pants
Šīs regulas II pielikumā uzskaitītos produktus iestarpina Regulas (EK) Nr. 1255/96 pielikumā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šīs regulas 1. pantu piemēro no 2004. gada 1. janvāra.
Šīs regulas 2. pantu piemēro no 2004. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 22. decembrī

Labels: 3
1
15
6